આવા કામ કરવાની પદ્ધતિમાં કરવામાં આવતાં ફેરફારોને 'અર્ગોનોમિક' ચેન્જીસ કહે છે. સ્વસ્થ અને દુઃખાવા રહિત કમર માટે આવા 'અર્ગોનોમિક' ફેરફાર ખુબજ મહત્વના છે અને કોઈ પણ દવાઓ કરતાં વધારે અસરકારક સાબિત થતાં હોય છે. કમરના સ્નાયુઓને મજબૂત કરતી કસરતો પણ કોઈપણ દવાઓ કરતા વધારે ઉપયોગી સાબિત થતી હોય છે.સૂર્યનમસ્કાર પણ કમરના સ્વાથ્ય માટે ખુબ ઉપયોગી રહે છે. નિયમિત સૂર્યનમસ્કાર કરવાથી ઘણી બધી તકલીફોમાં રાહત રહે છે. કમરના દુઃખાવા માટે પણ સૂર્યનમસ્કાર ખુબ રાહત પ્રદાન કરે છે. આ ઉપરાંત સારા ફિઝિયોથેરાપીસ્ટ પાસેથી કમરના સ્નાયુઓની કસરતો શીખીને નિયમિત રીતે રોજિંદી દિન ચર્યામાં સામેલ કરી, કમરના દુઃખાવામાંથી મુક્તિ મેળવી શકાય છે.